รายชื่อตอนในเป็นต่อ (ช่องวัน)
เป็นต่อ 2021

| # | วันออกอากาศ | ชื่อตอน | รับเชิญ | เนื้อเรื่องหลัก | เนื้อเรื่องรอง | เนื้อเรื่องรวม |
| --- | --- | --- | --- | --- | --- | --- |
| 1 | 9 มกราคม 2564 | ปาร์ตี้สละโสด |  | เป็นต่อ ยม และมิ้นท์ลงขันร่วมกันจัดปาร์ตี้สละโสดให้พอใจกับขั้นเทพ แต่เพราะยมกับมิ้นท์พาเด็กเอ็นมาร่วมปาร์ตี้จนเต็มร้าน เป็นต่อเลยลากทั้งสองคนไปตกลงกันว่า ถ้าพอใจกับขั้นเทพทะเลาะกันเมื่อไหร่ เป็นต่อไม่จ่ายเงินทั้งหมด | อู๊ดทะเลาะกับลูกน้ำหนัก เลยหนีมากินเหล้าจนเมามากและมานั่งระบายกับกอล์ฟที่มินิมาร์ท แต่เพราะอู๊ดจะเล่าอะไรไม่รู้เยอะแยะ กอล์ฟเลยชกอู๊ดจนสลบและรีบออกมาปาร์ตี้ | ระหว่างปาร์ตี้ขั้นเทพและพอใจทะเลาะกันหนักมากถึงขั้นขอเลิกกัน เป็นต่อกับทิพย์พยายามให้ทั้งคู่ปรับความเข้าใจแต่ไม่ทัน พอใจเลยงอนมากและเดินหนีออกนอกร้านไป แต่แล้วพอใจกลับวิ่งเข้ามาขอความช่วยเหลือจากขั้นเทพในร้านเพราะแมลงสาบเกาะหลัง ยมกับมิ้นท์เลยรู้ทันทีว่าเป็นแผนหลอกกินฟรีของต่อ พอใจกับขั้นเทพไม่มีข้อแก้ตัวเลยขอออกไปเที่ยวกับขั้นเทพเพราะนัดกันไว้ ทุกคนเลยอยู่ปาร์ตี้กันต่อ :: ตอนเช้าโรงพยาบาลโทรมาบอกว่าเมื่อคืนขั้นเทพกับพอใจรถคว่ำ และอาการสาหัสมาก เป็นต่อเลยรีบออกไปดูอาการ (เหตุการณ์เกริ่นนำ ตอน 2) |
| 2 | 16 มกราคม 2564 | 50/50 |  | (เหตุการณ์ต่อเนื่องจาก ตอน 1)   ขั้นเทพและพอใจรถคว่ำ อาการสาหัสเพราะหัวใจหยุดเต้น เป็นต่อและทุกคนเป็นห่วงทั้งคู่มากเลยได้แต่นั่งรอความหวัง ยมเลยลงไปบนบานที่ศาลพระภูมิหน้าโรงพยาบาลว่าจะรำไอ้เท่งถวายให้ 1 วัน 1 คืน ขอแค่ให้อาการทั้งคู่ดีขึ้นก็พอ | (เหตุการณ์ต่อเนื่องจาก ตอน 1)   ขั้นเทพและพอใจรถคว่ำ อาการสาหัสเพราะหัวใจหยุดเต้น เป็นต่อและทุกคนเป็นห่วงทั้งคู่มากเลยได้แต่นั่งรอความหวัง ยมเลยลงไปบนบานที่ศาลพระภูมิหน้าโรงพยาบาลว่าจะรำไอ้เท่งถวายให้ 1 วัน 1 คืน ขอแค่ให้อาการทั้งคู่ดีขึ้นก็พอ | ผ่านไปหลายชั่วโมงแพทย์ออกมาบอกว่าอาการของพอใจกับขั้นเทพตอนนี้คงที่ ชีพจรกลับมาเต้นเป็นปกติ แต่ยังไม่ได้สติเพราะสมองขาดออกซิเจนเป็นเวลานาน อาการยัง 50/50 อยู่ เป็นต่อเลยโล่งใจขึ้นส่วนหนึ่ง มิ้นท์ ทิพย์ หมอน และทุกคนเลยช่วยกันบนบานศาลกล่าวขอให้บุญที่ทำมารวมถึงบุญกุศลที่หลวงพี่โจไปบวชช่วยให้ทั้งคู่ปลอดภัย (เหตุการณ์เกริ่นนำ ตอน 3) |
| 3 | 23 มกราคม 2564 | ฟื้นไม่ฟื้น | สมเจต พยัฆโส (คนบ้า) | (เหตุการณ์ต่อเนื่องจาก ตอน 2)   ยมเจอคนบ้าในขณะที่กำลังรำไอ้เท่งถวายศาลพระภูมิเพื่อขอให้พอใจกับขั้นเทพฟื้น คนบ้าคนนั้นกวนพี่ยมตลอดเวลาทำให้ยมไม่มีสมาธิในการรำไอ้เท่ง โชคดีที่วอกกับอู๊ดมาช่วยยมได้ทันเลยอยู่เป็นเพื่อนยมทั้งคืน ทางด้านพอใจกับขั้นเทพต่างฝันกันว่าได้ใช้เวลาอยู่ด้วยกันอีกครั้ง | (เหตุการณ์ต่อเนื่องจาก ตอน 2)   ยมเจอคนบ้าในขณะที่กำลังรำไอ้เท่งถวายศาลพระภูมิเพื่อขอให้พอใจกับขั้นเทพฟื้น คนบ้าคนนั้นกวนพี่ยมตลอดเวลาทำให้ยมไม่มีสมาธิในการรำไอ้เท่ง โชคดีที่วอกกับอู๊ดมาช่วยยมได้ทันเลยอยู่เป็นเพื่อนยมทั้งคืน ทางด้านพอใจกับขั้นเทพต่างฝันกันว่าได้ใช้เวลาอยู่ด้วยกันอีกครั้ง | เช้าวันรุ่งขึ้น ชีพจรของพอใจกับขั้นเทพหยุดลงทำให้ต่อกับทิพย์ต้องเรียกพยาบาลอีกครั้ง ทางด้านมิ้นท์และจวบได้เจอพวกยมที่กำลังนั่งตรงหน้าศาลพระภูมิแต่เมื่อมิ้นท์รับโทรศัพท์จากหมอนทำให้เธอตกใจมากจึงรีบเข้าโรงพยาบาลทันที (เหตุการณ์เกริ่นนำ ตอน 4) |
| 4 | 30 มกราคม 2564 | ตาย...ไม่ตาย | ยุกต์ ส่งไพศาล (ขั้นเทพ) (ปิดตัวในฐานะนักแสดงหลัก) | (เหตุการณ์ต่อเนื่องจาก  ตอน 3)   แพทย์ได้ออกมาบอกว่าได้ช่วยพอใจกับขั้นเทพอย่างสุดความสามารถแล้ว ทำให้ทุกคนรู้ข่าวเสียใจมาก ยมนึกว่าพอใจกับขั้นเทพเสียชีวิตทั้งคู่เลยโกรธศาลพระภูมิมากเลยวิ่งไปที่ศาลพระภูมิเพื่อไปต่อว่าที่ทางศาลพระภูมิไม่สามารถช่วยทั้งคู่ได้ แต่อู๊ด วอก และจวบต้องเตือนสติยมจนยมใจเย็นลง (แท้จริงเพราะยมชั่วเกินไปทำดีไม่ขึ้น :: บาปกรรมที่พอใจหมกมุ่นจับผิดขึ้นเทพมากไปในตอนที่คบใกล้แต่งกับนุ จึงทิ้งนุลง จนพลังกินเด็กวิวัฒนาการเป็นพลังดวงกินผัว ถึงจะทำดีข้นช่วยได้แค่คนเดียวก็เต็มที่แล้ว) | (เหตุการณ์ต่อเนื่องจาก  ตอน 3)   แพทย์ได้ออกมาบอกว่าได้ช่วยพอใจกับขั้นเทพอย่างสุดความสามารถแล้ว ทำให้ทุกคนรู้ข่าวเสียใจมาก ยมนึกว่าพอใจกับขั้นเทพเสียชีวิตทั้งคู่เลยโกรธศาลพระภูมิมากเลยวิ่งไปที่ศาลพระภูมิเพื่อไปต่อว่าที่ทางศาลพระภูมิไม่สามารถช่วยทั้งคู่ได้ แต่อู๊ด วอก และจวบต้องเตือนสติยมจนยมใจเย็นลง (แท้จริงเพราะยมชั่วเกินไปทำดีไม่ขึ้น :: บาปกรรมที่พอใจหมกมุ่นจับผิดขึ้นเทพมากไปในตอนที่คบใกล้แต่งกับนุ จึงทิ้งนุลง จนพลังกินเด็กวิวัฒนาการเป็นพลังดวงกินผัว ถึงจะทำดีข้นช่วยได้แค่คนเดียวก็เต็มที่แล้ว) | เมื่อทุกคนไปถึงห้องผู้เสียชีวิต ทิพย์ไปเปิดผ้าห่มที่ห่อหุ้มร่างไว้ ซึ่งผู้ที่เสียชีวิตก็คือขั้นเทพและผู้ที่รอดชีวิตก็คือพอใจ ทุกคนเสียใจมากที่ขั้นเทพได้จากโลกนี้ไปแล้ว ทางด้านพอใจที่หลังจากหลับมานานจึงฟื้นขึ้นแล้วถามหาขั้นเทพเพราะในฝันขั้นเทพมาบอกลาพอใจแล้วขอให้พอใจสัญญากับตัวเองว่าพอใจจะต้องดูแลตัวเองให้ดีที่สุด จนเป็นต่อบอกว่าขั้นเทพได้จากไปแล้ว ทำให้พอใจเสียใจมากที่คนรักไม่อยู่แล้ว |
| 5 | 6 กุมภาพันธ์ 2564 | ภาพจำยังชัดเจน | ยุกต์ ส่งไพศาล (ขั้นเทพ) | ทุกคนยังคงเศร้าโศกเสียใจกับการจากไปของขั้นเทพ พวกยมเลยถือโอกาสดื่มสุราด้วยกันเพื่อให้ความเศร้าหายไป แต่หลังจากดื่มสุราแล้วเกิดความเมา ทั้งสามเลยชวนสาว ๆ ออกไปปาร์ตี้กันต่อ แต่ระหว่างปาร์ตี้กำลังสนุกได้ที่ ทั้ง 3 คนก็เห็นวิญญาณขั้นเทพทันที เลยพากันกลัวมาก | ทิพย์กับพอใจยังคงเศร้าโศกเสียใจกับการจากไปของขั้นเทพอยู่ ทำให้มิ้นท์ หมอน และกอล์ฟหาทางที่จะให้พอใจกับทิพย์หายความเศร้าโศกได้ | เป็นต่อได้แต่เตือนสติพอใจว่าชีวิตต้องเดินหน้าต่อไป พอใจยอมรับสภาพและเดินหน้าต่อเพื่อให้ขั้นเทพสบายใจ :: ทั้งสามคนเห็นวิญญาณขั้นเทพจนหลอนและสลบในห้องน้ำ หลังจากตื่นมาทั้งสามคนจึงรู้ว่าตนถูกวางยารูดทรัพย์ ใต้ความโชคร้ายก็ทำให้คิดได้ว่าขั้นเทพที่เห็นน่าจะเป็นภาพหลอน แต่อู๊ดไม่เชื่อแบบนั้นและเชื่อว่าขั้นเทพน่าจะมาเตือนสติทั้งสามคนมากกว่า |
| 6 | 13 กุมภาพันธ์ 2564 | เล็กน้ำไม่วอก | มารี เบรินเนอร์ (น้ำ) (เปิดตัวในฐานะนักแสดงหลัก) แอนนา ชวนชื่น (ลุงเล็ก) | วอกท้าลุงเล็กแข่งกันจีบน้ำโดยวางเดิมพันไว้ว่าถ้าน้ำเลือกใครสักคนหนึ่ง คนที่ไม่ถูกเลือกจะต้องจ่ายเงิน 200,000 บาท ให้กับคนที่น้ำเลือก แต่จริง ๆ แล้ว เป็นแผนของวอกที่จะโกงลุงเล็กเลยให้น้ำเลือกตนเพื่อที่เอาเงิน 200,000 จากลุงเล็กไปเที่ยวอาบอบนวดกับอู๊ด | ทิพย์มาหาเป็นต่อที่มินิมาร์ทพร้อมกับหยิบกล่องสร้อยมาให้ดูเลยรู้ว่าขั้นเทพซื้อสร้อยมาให้พอใจ ทำให้ทุกคนเสียใจมากที่ขั้นเทพอยู่ไม่ทันให้สร้อยแก่พอใจ | เป็นต่อให้สร้อยที่ขั้นเทพเตรียมไว้แก่พอใจ ทำให้พอใจเสียใจกว่าเดิมเพราะไม่คิดว่าขั้นเทพจะเตรียมเซอร์ไพรส์ไว้ให้ เป็นต่อจึงบอกว่าเข้าใจที่พอใจยังทำใจกับการจากไปของขั้นเทพไม่ได้แต่พอใจไม่ลืมที่สัญญากับขั้นเทพไว้ว่าจะดูแลตัวเองให้ดีที่สุดพร้อมกับสวมสร้อยที่ขั้นเทพเตรียมไว้ให้พอใจ และพอใจได้บอกกับต่ออีกว่าต่อไปนี้อยากจะคบกับใครให้คบได้เลยและจะไม่กีดกันเป็นต่อในเรื่องนี้อีกเพราะชีวิตของคนเรามันไม่แน่ไม่นอน :: น้ำตลบหลังวอกโดยการเลือกลุงเล็กจนทำให้วอกแพ้พนันลุงเล็กต้องจ่าย 200,000 บาท เป็นต่อเพิ่งมาที่บางบาร์เลยรู้เรื่องทั้งหมด และลุงเล็กรู้ว่าวอกจะโกงเลยจะเอาเรื่อง แต่เป็นต่อขอไม่ให้ลุงเล็กเอาเรื่องเพราะวอกมีคดีที่บริษัทเยอะแล้ว ลุงเล็กใจอ่อนเลยไม่เอาเรื่องวอกพร้อมกับถามน้ำว่าทำไมถึงเลือกลุงเล็ก น้ำจึงบอกเหตุผลว่าเพราะลุงเล็กเป็นคนดีและไม่อยากให้โดนวอกหลอก ลุงเล็กดีใจที่น้ำเลือกแต่ก็เซ็งอีกครั้งเมื่อเป็นต่อเผยว่าน้ำคือแฟนใหม่ของเป็นต่อ หลังจากลุงเล็กกลับไปเป็นต่อก็บอกข่าวดีกับน้ำว่าพอใจไฟเขียวให้เป็นต่อมีแฟนได้แล้ว ทำให้น้ำดีใจมาก |
| 7 | 20 กุมภาพันธ์ 2564 | พี่พอใจ |  | มิ้นท์จะชวนยมไปทำบุญโลงศพที่วัด แต่ยมบอกมิ้นท์ว่าไปไม่ได้เนื่องจากต้องทำโอทีให้หมอน แต่ความเป็นจริงแล้วยมโกหกมิ้นท์เพื่อที่จะไปร้องคาราโอเกะกับอู๊ด บังเอิญพอใจเดินผ่านมาได้ยินพอดีเลยขอไปร้องคาราโอเกะกับยมกับอู๊ดด้วย ทั้ง 3 คนเลยไปร้องคาราโอเกะด้วยกัน | เป็นต่อ ทิพย์ และกอล์ฟเห็นหมอนนั่งซึม ๆ เบื่อเลยรู้สึกเป็นห่วงจึงเข้าไปถามหมอนว่ามีเรื่องอะไรไม่สบายใจก็บอกได้ แต่หมอนไม่กล้าบอกเพราะไม่รู้ว่าจะบอกอย่างไร | หมอนจึงยอมเล่าให้เป็นต่อ ทิพย์ และกอล์ฟฟังว่าหลวงพี่โจไม่ยอมสึกจากการเป็นพระ เพราะตอนแรกหลวงพี่โจได้สัญญากับหมอนไว้ว่าจะบวชเป็นเวลา 15 วัน แต่กินเวลาการบวชไป 2 เดือนแล้วเลยทำให้รู้สึกเบื่อ ๆ เหงา ต่อจึงบอกพี่หมอนว่าให้เวลาหลวงพี่โจได้ทำในสิ่งที่อยากทำ หมอนเลยเข้าใจ :: พอใจ ยม และอู๊ดร้องคาราโอเกะอย่างสนุกสนานพร้อมกับรู้สึกมึนเมาเพราะกินเหล้าด้วยกัน แต่บังเอิญมิ้นท์ได้มาที่ห้องคาราโอเกะเพราะพอใจชวน พร้อมกับจับยมได้คาหนังคาเขาว่าแอบหนีเที่ยวคาราโอเกะเลยกระทืบยม แต่พอใจห้ามมิ้นท์และบอกว่าปล่อยให้ยมไปเที่ยว เพราะตอนขั้นเทพยังมีชีวิตอยู่พอใจก็ห้ามขั้นเทพไม่ให้ไปเที่ยวไหนเลย แต่หลังจากขั้นเทพเสียชีวิตก็ทำให้พอใจคิดได้ว่าอยากทำอะไรก็ทำไปเลยเพราะชีวิตของคนเรามันไม่แน่ไม่นอน |
| 8 | 27 กุมภาพันธ์ 2564 | หนูท้องค่ะ | สุจิรา อรุณพิพัฒน์ (ฝ้าย) พอดี เดนนิส (ป่านแก้ว)  (ตัวละครจาก บ้านนี้มีรัก) | อู๊ดยังแค้นไม่หายเรื่องที่ยมหลอกให้ฝ้ายมาเสนอเงินห้าล้านบาท (2020 ตอน 35) ประจวบเหมาะกับที่อู๊ดไปเจอฝ้ายโดยบังเอิญ ฝ้ายเลยเสนอให้อู๊ดล้างแค้นยมด้วยการอำชุดใหญ่ชนิดที่ยมต้องร้องจ๊าก | พอใจชวนหมอนและทิพย์มาทำเรื่องสนุก ๆ ด้วยการแต่งชุดตีมสีชมพูพร้อมหน้ากากสีชมพูด้วยกัน ระหว่างทางกอล์ฟเจอทองตกอยู่ในกระถางต้นไม้ เลยจะมุบมิบมาเป็นของตัวเอง แต่หมอนจับได้ก่อนเลยสั่งให้กอล์ฟเอาไปส่งคืนที่นิติคอนโด กอล์ฟกลัวทองหายเลยเก็บใส่กระเป๋าแต่ก็ถูกตำรวจวิ่งเข้ามาจับทำเอากอล์ฟตกใจมาก และเข้ามาขอจับพอใจรวมถึงทุกคนไปโรงพักด้วยกัน | ยังไม่ทันจะไปสถานีตำรวจ พี่เลี้ยงก็เข้ามาห้ามและบอกว่าตำรวจคนนี้เป็นคนบ้า และวอที่เอามาใช้ก็เป็นของยามหน้าคอนโด เลยทำเอาทุกคนโกรธมาก หมอนเลยสั่งให้กอล์ฟเอาทองไปนำส่งคืนนิติคอนโดทันที :: ฝ้ายปลอมเป็นคนท้องมาอำยมว่าตนท้องกับยม ยมตกใจมากและบอกว่าฝ้ายน่าจะอำตนอยู่ แต่มิ้นท์ไม่เชื่อเพราะสองวันก่อนไปหัวหิน (2019 ตอน 41) ตนทะเลาะกับยมและไม่รู้ว่ายมออกไปไหน ฝ้ายเลยบอกว่าให้ทั้งคู่ไปเคลียร์กันก่อน มิ้นท์เลยต่อยหน้ายมไปหนึ่งทีก่อนลากออกไปเคลียร์กัน วันต่อมาฝ้ายมาเฉลยว่าทั้งหมดเป็นแผนอู๊ด ทำเอายมกับมิ้นท์ตกใจมากและปรับความเข้าใจกัน ภายหลังมิ้นท์บอกว่าตนรู้แผนแต่แรก แต่ที่ต่อยยมเพราะเอาคืนเรื่องที่ยมขโมยเงินของร้านไป 2,000 บาทแล้วไม่ยอมรับสารภาพ |
| 9 | 6 มีนาคม 2564 | ชอบอ่ะ...ขอจีบได้ป่ะ | ธนพร สุริยะคำ (ข้าว) | เป็นต่อคิดแผนขอพอใจจีบน้ำได้ เลยวางแผนกับน้ำว่าจะจัดปาร์ตี้ที่คอนโดโดยมีมิ้นท์คอยช่วย แต่เมื่อถึงเวลาพอใจกลับยื่นคำขาดว่า "คนนี้ไม่ได้" ทำเป็นต่อตกใจและไปต่อไม่ถูกว่าจะเดินหน้าต่ออย่างไร | วอกกับอู๊ดแวะมารับประทานอาหารกับหมอนที่บางบาร์ แต่ยังไม่ทันจะเข้าร้านทั้งวอกและอู๊ดไปเจอสาวคนหนึ่งยืนเหงา ๆ อยู่หน้าร้าน เลยทำทีเข้าไปจีบ ข้าวเลยชวนทั้งคู่ไปนั่งกินข้าวด้วยกัน วอกกับอู๊ดได้ทีเลยตอบตกลง | ยังไม่ทันไรเปรมผัวข้าวก็ตามมาอาละวาดที่บางบาร์ ข้าวเลยบอกไปว่าถ้าเปรมมีกิ๊ก ตนก็จะมีกิ๊กสองคน วอกกับอู๊ดเลยรู้ทันทีว่าที่ข้าวยอมง่ายเพราะประชดผัวอยู่ หมอนเลยขู่ว่าจะเอาเรื่องนี้ไปฟ้องปรางกับลูกน้ำ :: เป็นต่อพยายามคุยกับพอใจ แต่พอใจไม่ยอมคุยด้วย จนกระทั่งปาร์ตี้เลิก พอใจเลยขอให้ทิพย์กับกอล์ฟไปบางบาร์กับมิ้นท์ ส่วนน้ำให้ไปด้วยกัน เป็นต่อเลยสงสัยว่าพอใจจะทำอะไร พอใจเลยบอกว่าตนจะช่วยจีบน้ำให้ แต่ที่ต้องบอกปัดไปแบบนั้นเพราะทิพย์อยู่ต่อหน้าและตนก็เห็นว่าทิพย์​สังเกตต่อกับน้ำตลอดเวลา เลยต้องทำเพื่อปกป้องความรู้สึกของทิพย์ |
| 10 | 13 มีนาคม 2564 | เสียเงินไม่ว่า..เสียหน้าไม่ได้ | ชโลมจิต จันทร์เกตุ (บุ๋ม) | มิ้นท์ฉุนหนักมากหลังจากที่บุ๋มเข้ามาฉกผู้ชายที่หวังจะแอ๊วเล่นต่อหน้าต่อตา มิ้นท์เลยมาระบายให้วอกกับอู๊ดฟัง วอกเลยเสนอความคิดว่าจะหาผู้ชายมาแกล้งบุ๋มให้ ต่อมาผู้ชายคนดังกล่าวเข้ามาพูดคุยกับมิ้นท์แล้วบุ๋มมาเห็นพอดี บุ๋มพยายามตีสนิทแต่ไม่สนใจจนสุดท้ายผู้ชายเดินหนีออกนอกร้าน แต่โชคร้ายที่นุ่นเข้ามาถามว่าผู้ชายคนนั้นใช่โต้งเพื่อนของวอกหรือเปล่า ทำเอามิ้นท์กับบุ๋มโกรธมากที่ถูกหักหลัง | เป็นต่อเดินหน้าแผนแกล้งจีบน้ำต่อหน้าพอใจด้วยการพามารับประทานอาหารมื้อเย็นที่ห้อง พอใจเห็นเลยช่วยเป็นต่อลงแรงทำกับข้าวให้ทาน แต่เสียทีตรงที่ทิพย์แวะเข้ามาหาพอใจพอดี เลยทำเอาทุกคนไปต่อไม่ถูกว่าจะทำยังไงกับทั้งคู่ | น้ำตัดสินใจโกหกว่าเพื่อนถูกรถชนและต้องรีบออกไปดูก่อน แต่ยังไม่ทันก้าวออกจากห้องทิพย์ก็เข้ามาขวางไว้ ทิพย์เลยบอกว่าขอบคุณที่โกหกเพราะเป็นห่วงความรู้สึก แต่เป็นต่อตั้งใจทำกับข้าวให้ทานอยู่แล้ว ตนจะเป็นฝ่ายออกจากห้องไปเอง :: วอกสารภาพกับมิ้นท์ว่า วันที่ชวนบุ๋มมาบางบาร์โดนบุ๋มบังคับให้ไปหาที่ห้องแล้วมีอะไรด้วยกันเพื่อเอาไปแบล็คเมลถ้าวอกไม่หักหลังมิ้นท์ให้ มิ้นท์เลยมาแหกบุ๋มว่ากลัวแพ้ถึงกับต้องแบล็คเมลวอกเลยหรือ บุ๋มเลยแหกกลับว่ามิ้นท์กลัวแพ้ถึงกับต้องให้วอกวางแผนให้เลยหรือ อู๊ดเลยบอกว่าเป็นเพราะทั้งคู่กลัวแพ้นั่นแหละ บุ๋มเลยเตือนเจ๊มิ้นท์ว่าให้ระวังพี่ยมไว้ให้ดี มิ้นท์เลยชิงต่อยยมทำให้เสียโฉมก่อน |
| 11 | 20 มีนาคม 2564 | แม่ 2021 | รติพันธ์ พันธ์พินิจ (ปู) | ปูเมามากและเข้ามาหายมถึงบางบาร์และบ่นว่าทำขุนหาย เป็นต่อ วอก และยมตกใจมาก เลยช่วยกันออกตามหาขุนด้วยกัน แต่โชคไม่เข้าข้างเพราะมิ้นท์แวะมาทำธุระส่วนตัวที่ปั๊มเดียวกับที่พวกยมกำลังหาขุนอยู่ ยมกลัวความแตกเลยขอให้เป็นต่อช่วย | อู๊ดเมาหนักมากและแวะเข้ามาหาทุกคนที่มินิมาร์ท หมอนเลยถามว่าทะเลาะกับลูกน้ำมาใช่ไหม แต่อู๊ดไม่ยอมปริปากเล่า ทุกคนเลยช่วยกันกล่อมให้อู๊ดยอมเล่า อู๊ดเลยเล่าว่าทะเลาะกับลูกน้ำ เพราะลูกน้ำขอให้ไปรับที่ห้าง แต่พอไปถึงลูกน้ำกลับยังไม่ออกมาเพราะต่อคิวซื้อของ อู๊ดโมโหมากเลยตวาดว่าลูกน้ำไปทีหนึ่งก่อนหนีไปดื่มสุราจนเมา | พอใจได้ยินเช่นนั้นเลยซึมเพราะช่วงเวลาเดียวกัน (2020 ตอน 11) ตนกับขั้นเทพก็ทะเลาะกันด้วยเรื่องไม่เป็นเรื่องแบบนี้ พอใจเลยเล่าสิ่งที่ทิพย์และหมอนสั่งสอนให้อู๊ดฟัง อู๊ดเลยกลับไปพูดคุยกันดี ๆ :: เป็นต่อเสนอให้วอกเบี่ยงเบนความสนใจเจ๊มิ้นท์และรีบพากลับบางบาร์ให้เร็วที่สุด พอมิ้นท์ออกไปได้ ต่อเลยเสนอให้ไปแจ้งความว่าลูกหาย แต่ยังไม่ทันไปแม่ของปูกลับโทรมาแล้วบอกว่าขุนอยู่บ้าน ทำเอาทุกคนโล่งอกที่ขุนไม่ได้หาย ยมเห็นปูเป็นแบบนี้เลยกลัวว่าขุนจะโตมาเป็นเด็กมีปม เป็นต่อเลยบอกให้พี่ยมไปพูดกับมิ้นท์เรื่องขุนซักที |
| 12 | 27 มีนาคม 2564 | ล้วงคอศักรินทร์ |  | พวกยมเจอแก๊ง 3 สาว (ตอนที่ 5) ที่เคยปล้นพวกยมตอนที่พวกยมพาสามสาวมาปาร์ตี้เพื่อลืมความเศร้าโศกกับการจากไปของขั้นเทพ พวกยมเลยแค้นแก๊ง 3 สาวจึงคิดแผนด้วยการปลอมตัวเป็นหนุ่มร็อคเกอร์เพื่อที่จะเอาคืนแก๊ง 3 สาวด้วยการปล้นทรัพย์สินคืน | มิ้นท์เห็นว่าพอใจยังไม่ลืมขั้นเทพซักที เลยปรึกษาเป็นต่อ ทิพย์ หมอน และกอล์ฟว่าควรหาหนุ่มมาคุยกับพอใจเพื่อไม่ให้พอใจรู้สึกเหงา ทุกคนก็เห็นด้วย แต่แล้วมีไลน์ของหนุ่มปริศนาคนหนึ่งเข้ามาคุยกับพอใจ ทำให้พอใจรู้สึกดีที่มีหนุ่มปริศนามาคุยเป็นเพื่อน | ความจริงแล้วหนุ่มปริศนาคนนั้นคือมิ้นท์ ทำให้ทุกคนจับได้ มิ้นท์เลยสารภาพว่าที่ทำไปเพราะไม่อยากให้พอใจรู้สึกเหงา แต่พอใจกลับบอกว่าเข้าใจเจ๊มิ้นท์และทุก ๆ คนที่เป็นห่วงและดีใจที่เจ๊มิ้นท์สร้างไลน์หนุ่มปริศนาขึ้นมาเพื่อคุยกับพอใจ เลยให้มิ้นท์เล่นเป็นหนุ่มปริศนาต่อไป มิ้นท์ดีใจที่พอใจเข้าใจตน :: พวกยมชวนแก๊ง 3 สาว ขึ้นไปบนห้องเพื่อเตรียมทำการปล้น แต่แล้วถูกแก๊ง 3 สาวตลบหลังพวกยมกลับด้วยการถูกป้อนยานอนหลับจนพวกพี่ยมสลบไป และเช้าต่อมาทั้ง 3 คนตื่นมาด้วยสภาพที่ไม่ใส่เสื้อผ้าและรู้ว่าถูกปล้นอีกครั้ง พร้อมกับเจอจดหมายที่แก๊ง 3 สาวเขียนไว้ว่าขอบคุณที่ให้พวกเธอปล้นอีกครั้ง และรู้อีกว่าที่จับได้เป็นพวกยมปลอมตัวมาเพราะอู๊ดเผลอพูด "พี่น้องครับ" ตอนพูดสำเนียงสุพรรณ ยมอ่านจดหมายแล้วแค้นแก๊ง 3 สาวมาก เลยคิดจะเอาคืน แต่อู๊ดกลับห้ามไว้และสอนยมว่าให้ปล่อยวางและไม่ควรไปเอาคืนแก๊ง 3 สาวนั้นอีก เพราะหากยมเอาคืน แก๊ง 3 สาวนั้นก็จะเอาคืนอีก |
| 13 | 3 เมษายน 2564 | เพื่อน..กูรักมึงว่ะ | นามิตา แก้วใหม่ (แอล) | วอกกับอู๊ดหงุดหงิดเรื่องปรางกับลูกน้ำ ทั้งคู่เลยแข่งกันจีบแอล แต่แล้ววอกกลับแกล้งอู๊ดด้วยการดึงผ้าที่อู๊ดคุมหัวมาโดยตลอดทั้งชีวิตออกจนทำให้เห็นหัวล้าน ทำให้อู๊ดรู้สึกอับอายและโกรธวอกมากเลยต่อยหน้าวอกไปเต็มแรง วอกเลยโกรธอู๊ดมาก ทั้ง 2 คนเลยทะเลาะกันอย่างหนัก | หมอนรู้สึกเบื่อ ๆ เหงา ๆ อีกครั้งจนมิ้นท์ พอใจ ทิพย์และกอล์ฟจึงอยากรู้ว่าเพราะอะไรหมอนถึงเบื่อ ๆ เหงา ๆ ทั้งหมดจึงพยายามจะเข้าไปถามหมอนว่าเพราะอะไรถึงเบื่อ ๆ เหงา ๆ | หมอนเล่าให้ฟังว่าโจสึกจากการเป็นพระมาสัปดาห์กว่าแล้ว แต่โจมักจะสวดมนต์ก่อนนอนทุกครั้งเลยไม่มีเวลามาสวีทกับหมอน มิ้นท์แนะนำให้หมอนดูซีรีส์เพื่อฆ่าเวลารอให้โจสวดมนต์เสร็จ หมอนเห็นด้วยกับคำแนะนำของมิ้นท์ พอเช้าวันต่อมาหมอนมาเล่าให้พวกพอใจฟังว่าพอโจสวดมนต์เสร็จก็สวีทกับตนต่อก่อนนอนเลย ทำให้พวกพอใจเขินในความสัมพันธ์ของหมอนกับโจมาก :: วอกกับอู๊ดยังคงทะเลาะกันตั้งแต่เหตุการณ์คืนนั้นจนถึงตอนเช้าที่บริษัท ทั้งคู่ต่างประชดประชันกันไปมาจนเป็นต่อกับยมทนไม่ไหวถึงกับสั่งให้ทั้งคู่หยุดทะเลาะกันและเรียกวอกมาคุยกันส่วนตัว วอกสารภาพว่าจริง ๆ ตนรู้สึกผิดต่ออู๊ด แต่ไม่กล้าไปขอโทษเพราะกลัวตัวเองเสียฟอร์ม เป็นต่อเลยเตือนสติวอกให้ไปขอโทษอู๊ดก่อนที่ทุกอย่างจะสายไป วอกเลยคิดได้จึงไปขอโทษอู๊ดด้วยการไปซื้อน้ำมาให้เพื่อเป็นการขอโทษ อู๊ดเห็นการกระทำของวอกจึงให้อภัยวอกและขอโทษวอกที่ต่อยวอกไป ทั้ง 2 คนจึงกลับมาคืนดีกันอีกครั้ง |
| - | 10 เมษายน 2564 | งดออกอากาศ | - | - | - | - |
| 14 | 17 เมษายน 2564 | หลานกับปู่ | สุทธาทิพย์ วุฒิชัยประดิษฐ์ (ขิม) | วอกแอบชอบสาวคนหนึ่งชื่อ บีบี แต่เพื่อนสนิทที่เป็นเหมือนไม้กันหมาของบีบีอย่าง ขิม ไม่ยอมให้ชายใดเข้ามาจีบบีบีเพราะความรักเพื่อน วอกจึงขอความช่วยเหลือจากยม ในการหาวิธีที่จะทำให้ขิมยอมให้วอกจีบบีบี ยมจึงแกล้งจีบขิมเพื่อให้วอกจีบบีบีสะดวกมากขึ้น | มิ้นท์ขอให้กอล์ฟซื้อหวย 5 ใบมาทั้งหมด 250 บาท พอวันต่อมากอล์ฟกลับมาบอกว่าลืมซื้อหวยให้มิ้นท์เลยคืนเงิน 250 บาทให้มิ้นท์ แต่เจ๊มิ้นท์ต้องการเงินอีก 10,000 บาท กอล์ฟเลยอ้างว่าไม่มีเงินแต่ความจริงแล้วกอล์ฟถูกหวยแต่ไม่ยอมบอกใคร เลยคิดจะโกงมิ้นท์ด้วยเหตุผลบางอย่าง | เป็นต่อแอบได้ยินแผนของกอล์ฟจึงเอาไปบอกให้ทุกคนรู้พร้อมกับจับผิดกอล์ฟ ทำให้กอล์ฟต้องยอมสารภาพว่าถูกหวยและเล่าความจริงให้ฟังว่าซินดี้ไปกู้นอกระบบมาและไม่มีเงินจ่าย เลยคิดว่าจะเอาเงินที่ถูกหวยไปช่วยจ่ายค่าหนี้ให้ซินดี้เพราะถ้าซินดี้ไม่มีเงินจ่ายซินดี้จะโดนกระทืบ พอใจเลยขอให้กอล์ฟคืนเงินมิ้นท์ให้หมด ส่วนที่เหลือมายืมที่พอใจและเตือนกอล์ฟอีกว่าอย่าไปโกงใครอีก :: วอกจีบบีบีสำเร็จแล้วพาบีบีไปเที่ยวข้างนอก แต่ยมกลับเริ่มกลัวขิมเพราะขิมเป็นผู้หญิงที่เรอและมีกลิ่นเหม็นมาก แถมมาหายมที่บริษัทและรู้มาว่าขิมเริ่มรักยมจริง ๆ อู๊ดเลยเตือนว่าถ้าขิมรู้ว่ายมแกล้งจีบขิมเพื่อช่วยวอกจีบบีบี ขิมจะต้องเสียใจมากอย่างแน่นอน ยมเลยคิดแผนหนีและตีตัวออกห่างจากขิมด้วยการปลอมตัวมาทำงานที่บริษัท |
| 15 | 24 เมษายน 2564 | ปู่โดนแล้ว | แอนนา ชวนชื่น (ลุงเล็ก) สุทธาทิพย์ วุฒิชัยประดิษฐ์ (ขิม) | ยมพยายามตีตัวออกห่างจากขิม แต่ขิมไม่ยอมพร้อมกับระรานขีวิตพี่ยมไม่เว้นวัน เป็นต่อเลยเสนอให้พี่ยมบอกขิมว่าตัวเองมีสองร่าง และคนจีบขิมคือศักรินทร์ แต่ยังไม่ทันเริ่มแผน ขิมเข้ามาได้ยินเรื่องที่เป็นต่อพูดพอดี ขิมโกรธพี่ยมมากเลยวิ่งออกไปพร้อมฝากนุ่นมาบอกว่า "แล้วยมจะจำขิมไปจนวันตาย" | ลุงเล็กเข้ามาทำทีจีบทิพย์อีกครั้ง หลังตนรู้เรื่องว่าเป็นต่อไปมีแฟนใหม่และไม่ได้คบกับทิพย์แล้ว กอล์ฟเลยถามลุงเล็กว่าจะเอาอะไรมาเลี้ยงทิพย์ เพราะอย่างไรลุงเล็กก็ต้องเสียชีวิตก่อนทิพย์อยู่ดี ตนเลยบอกว่าตนถูกหวย 18 ล้านบาท ทิพย์ได้ยินเช่นนั้นเลยตอบตกลงแต่ทิพย์ขอเรียกค่าเลี้ยงดู 18 ล้าน และถ้าลุงเล็กไม่สามารถหาเงินให้ทิพย์ได้ ตนจะเลิกกับลุงเล็ก | ลุงเล็กสารภาพว่าตนเอาเงินไปสร้างบ้านแล้ว 3 ล้านบาท เหลือเงิน 15 ล้านบาท คงจะให้ทิพย์หมดไม่ได้ ทิพย์เลยยื่นข้อเสนอว่าขอเดือนเดียว 5 ล้านบาท แต่ห้ามจับ ห้ามสัมผัส ห้ามมีอะไรเกินเลย รับประทานอาหารได้อย่างเดียว ลุงเล็กได้ยินเช่นนั้นเลยขอกลับไปเป็นเพื่อนตามเดิม :: ขิมเริ่มแก้แค้นโดยการโทรหามิ้นท์ให้มากระทืบยม แต่เพราะมิ้นท์ไม่ยอมกระทืบ ขิมเลยบุกไปบางบาร์และขู่ว่าจะฆ่าตัวตาย ทุกคนเลยเข้าไปช่วยกันห้ามขิม ขิมเลยบอกว่าตนจะหยุดก็ต่อเมื่อทุกคนช่วยกระทืบพี่ยม ไม่ทันไรเป็นต่อก็ถีบพี่ยมจนหงายและปล่อยให้ทุกคนกระทืบยมไป ขิมเลยบอกว่าพอใจแล้วก่อนออกจากร้านไป วอกเลยหยิบเครื่องช็อตไฟฟ้าที่ขิมบอกว่าเป็นของปลอมมาช็อตตัวเองจนสลบไป ตื่นขึ้นมาวอกกลายเป็นคนเรียบร้อยและกลายเป็นเกย์ ทุกคนเลยรีบพาไปพบแพทย์ |
| 16 | 1 พฤษภาคม 2564 | น้องเป็นสาวแล้ว | พัสกร พลบูรณ์ (ปราง) ภรภัทร ศรีขจรเดชา (ปกป้อง) | (เหตุการณ์ต่อจากตอน 15) แพทย์วินิจฉัยอาการของวอกออกมาว่าวอกความจำเสื่อมชั่วคราว และต้องให้ทุกคนช่วยกันรื้อฟื้นความทรงจำของวอกกลับมา แต่ปรางไม่เชื่อว่าวอกจะความจำเสื่อมจริง เลยตามมาอาละวาดถึง BKL แต่วอกก็ยืนยันว่าตนจำปรางไม่ได้และตอนนี้ตนก็ชอบผู้ชาย พี่ยมเลยวางแผนทำให้วอกฟื้นความทรงจำกลับมา | ทิพย์ชวนพอใจกับกอล์ฟไปอุดหนุนร้านของเพื่อนสมัยเรียน ระหว่างทางทิพย์เผลอสะดุดล้มและมีผู้ชายเข้ามาช่วย ผู้ชายคนนั้นแนะนำตัวว่าชื่อปกป้อง ทิพย์หลงเสน่ห์ปกป้องเต็มเปา แต่ไม่ทันไรก็สะดุดกับความร้ายกาจเพราะมีผู้หญิงเข้ามาอาละวาดพร้อมกันถึงสองคน ปกป้องเลยเดินหนีเข้าร้าน ทิพย์เลยโกรธมาก | ทิพย์เข้าไปเจอกับปลายฟ้าเจ้าของร้าน แต่ยังไม่ทันจะได้คุยกันทิพย์ขอฉะกับปกป้องเรื่องผู้หญิงก่อน ปลายฟ้าเลยใส่ไฟว่าให้ด่าเยอะ ๆ ตีได้ตีเลย ทิพย์ตกใจว่าทำไมถึงให้ทำเช่นนั้น ปลายฟ้าเลยบอกว่าปกป้องคือน้องชายตัวเอง และที่นัดทิพย์มาวันนี้ก็เพราะอยากให้ทิพย์พาปกป้องไปปฏิบัติธรรมที่วัด 7 วัน เพื่อดัดนิสัยแก้อาการเจ้าชู้ :: ยมสร้างสถานการณ์โจรบุกปล้น BKL แล้วเอาปืนปลอมยิงวอกเข้าไปสามครั้งจนวอกตกใจและสลบไป ทุกคนหวังว่าวอกคนเดิมจะกลับมา แต่แล้ววอกก็ยังคงความจำเสื่อมและยืนยันว่าตนชอบผู้ชาย ไม่ใช่ผู้หญิง ปรางเสียใจมากที่เป็นต้นเหตุให้วอกเป็นแบบนี้ เลยจะขอดูแลวอกจนกว่าวอกจะหายดี วอกเลยยอมรับปรางในฐานะเพื่อนสาว เป็นต่อไม่เชื่อว่าวอกจะเป็นจริง เลยให้พี่อู๊ดจับตาดูวอกไว้ตลอดเวลา |
| 17 | 8 พฤษภาคม 2564 | เป็นไปไม่ได้ | ภรภัทร ศรีขจรเดชา (ปกป้อง) | ยม อู๊ด และเป็นต่อไม่เชื่อว่าวอกจะเป็นเกย์จริง ทั้งสามคนเลยวางแผนพิสูจน์ว่าวอกยังอำทุกคนอยู่หรือเปล่า โดยให้พี่ยมทำทีเข้าไปจีบวอกเพื่อให้วอกหลุดธาตุแท้ออกมา | ทิพย์นัดให้ปกป้องมาเจอที่คอนโดเป็นต่อเพื่อที่จะได้ไปวัดด้วยกัน แต่ปกป้องมีนัดปาร์ตี้กับเพื่อน ๆ ปกป้องเลยพยายามบ่ายเบี่ยงแต่ทิพย์ไม่สนใจ และบังคับให้ไปนั่งสมาธิอยู่ในคอนโด แต่เมื่อทิพย์ลงไปเอาของที่รถ ปกป้องเลยขอความช่วยเหลือจากทุกคนเพื่อที่จะได้ไปปาร์ตี้ได้ | ทิพย์เข้ามาได้ยินที่ปกป้องวางแผนไว้พอดี ตนเลยเล่นตามน้ำแล้วจับปกป้องได้คาหนังคาเขา ทิพย์เลยบอกไปว่าปกป้องต้องวางแผนให้รอบคอบกว่านี้ เพราะตนเจอคนระดับปลาไหลเรียกพ่อ (เป็นต่อ / ขั้นเทพ) มาแล้ว ทิพย์เลยสั่งให้ปกป้องต้องถือศีลสองข้อ คือห้ามฆ่าสัตว์และห้ามลักทรัพย์ และสั่งไม่ให้ดื่มสุราจนขาดสติ ไม่เช่นนั้นตนจะไปบอกปลายฟ้าว่าปกป้องไม่ยอมทำตาม ปกป้องน้อมรับคำสอนก่อนเข้ากอดทิพย์จนทำทุกคนตกใจ :: ยมรุกจีบวอกจนวอกชอบยมขึ้นมา และระหว่างที่ยมกำลังสารภาพรักกับวอก วอกเลยดึงยมเข้าไปจูบ ทำเอายมแตกตื่นและรีบวิ่งออกไปบอกทุกคนว่าวอกเป็นเกย์จริง ไม่ได้อำแน่นอน วันต่อมาวอกเข้ามาบอกยมว่าตนจะยอมเป็นเมียน้อยยม ทำเอายมขนลุกกับวอกในร่างวีวี่มาก |
| - | 15 พฤษภาคม - 3 กรกฎาคม 2564 | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน |
| 18 | 10 กรกฎาคม 2564 | ยมหมาบ้า |  | ยมโดนสุนัขกัดเลยมาทำงานที่บริษัทด้วยสภาพออด ๆ แอด ๆ เป็นต่อ วอกและอู๊ดขอให้ยมไปฉีดยาเพื่อป้องกันโรคพิษสุนัขบ้าพร้อมกับอาการของโรคพิษสุนัขบ้าให้ยมฟัง แต่ยมไม่อยากไปฉีดยาเพราะยมกลัวเข็มฉีดยามาก พวกเป็นต่อเลยหาทุกวิถีทางเพื่อให้ยมไปฉีดยาป้องกันโรคพิษสุนัขบ้าให้ได้ | เจ๊มิ้นท์ทะเลาะกับแม่ค้าที่ตลาดแถมพาลใส่จวบ เพราะคิดว่าจวบไม่ปกป้องเจ๊มิ้นท์ เลยคิดจะไล่จวบออกจากงานที่บางบาร์ หมอน กอล์ฟ และพอใจขอไม่ให้เจ๊มิ้นท์ไล่จวบออกแต่เจ๊มิ้นท์ไม่ยอม ทั้งหมดเลยเสนอหางานให้จวบถ้าจวบโดนเจ๊มิ้นท์ไล่ออกจากงานจริง ๆ | เจ๊มิ้นท์ไม่ยอมไปขอโทษจวบ เลยโดนหมอนเตือนสติว่าถ้ารู้ว่าทำผิดก็ควรไปขอโทษจวบและควรให้จวบทำงานกับเจ๊มิ้นท์เหมือนเดิม เจ๊มิ้นท์เลยคิดได้จึงขอโทษจวบที่พาลใส่จวบ และรับจวบกลับมาทำงานที่บางบาร์เหมือนเดิม :: พวกเป็นต่อวางแผนพาพี่ยมไปฉีดยาด้วยการวางยานอนหลับลงไปในของกิน แต่นุ่นกลับรับประทานของกินที่มียานอนหลับไปแทน ทำให้พี่ยมโกรธพวกเป็นต่อมาก แต่สุดท้ายเป็นต่อจึงต่อยพี่ยมจนพี่ยมสลบและพาไปฉีดยาได้สำเร็จ วันต่อมาพี่อู๊ดเฉลยว่าเรื่องเกี่ยวกับสุนัขที่เอามาเล่าให้พี่ยมฟังนั้นจริง ๆ แล้วเป็นแผนของเป็นต่อเพราะเป็นต่อเป็นห่วงพี่ยมและอยากให้พี่ยมไปฉีดยามาก เลยจำเป็นต้องใช้แผนเล่าเรื่องสุนัขเพื่อให้พี่ยมไปฉีดยาป้องกันโรคพิษสุนัขบ้า |
| 19 | 17 กรกฎาคม 2564 | ต่อเติม | หมวย ชวนชื่น (เติม) | พวกเป็นต่อได้พบกับสาวเศรษฐีที่ชื่อเติม เติมหลงรักเป็นต่อจนอยากได้เป็นต่อมาเป็นสามี พร้อมกับให้ข้อเสนอแก่พวกยมว่าถ้าทำให้เป็นต่อมาเป็นสามีของตนได้ ตนจะให้อะไรก็ได้ตามที่พวกยมต้องการ แต่ต้องไม่เกิน 5 ล้านบาท ทำให้พวกยมคิดแผนชั่วด้วยการจะทำให้เป็นต่อมาเป็นสามีของคุณเติมให้ได้เพื่อเงิน 5 ล้านบาท | ทิพย์แต่งตัวแนวสาวห้าวจนพวกพอใจตกใจ เลยถามสาเหตุที่ทิพย์แต่งตัวเป็นสาวห้าว ทิพย์จึงเล่าความจริงให้ฟังว่าตนเจออั๋นที่เข้ามาจีบ ซึ่งตนปฏิเสธไปแล้ว แต่อั๋นก็ตามตื๊อไม่เลิกจนรู้สึกถูกคุกคามเลยต้องแต่งตัวเป็นสาวห้าวเพื่อให้อั๋นเลิกยุ่งกับตน | มิ้นท์วางแผนช่วยทิพย์หนีจากอั๋นด้วยการสร้างเรื่องว่าจวบติดหนี้ทิพย์และไม่มีเงินจ่าย เลยถูกมิ้นท์กับทิพย์รุมกระทืบจนจวบได้รับบาดเจ็บ อั๋นเห็นนิสัยห้าว ๆ ของทิพย์แล้วกลัวมากเลยหนีออกจากร้านไปและไม่กล้ามาจีบทิพย์อีกเลย จนทิพย์รู้สึกโล่งอกและขอโทษจวบที่ต้องรุมกระทืบเพื่อให้อั๋นเลิกยุ่งกับตน :: ยมโยนยานอนหลับใส่ปากเป็นต่อจนเป็นต่อสลบไปและพาเป็นต่อมาหาคุณเติมเพื่อต้องการเงิน 5 ล้านบาท แต่เติมกลับไม่รับเป็นต่อเป็นสามีเพราะเติมอยากให้เป็นต่อรับรักตนด้วยใจจริง และจะไม่ให้เงิน 5 ล้านบาทแก่ยมด้วยถ้าเป็นต่อไม่มีใจรักคุณเติมจริง ทำให้ยมอดเงิน 5 ล้านบาทจากเติม พอเป็นต่อฟื้นก็โกรธพวกยมมากเลยบอกพวกยมว่าที่มาทำงานไม่ได้มาเพื่อเงินอย่างเดียวแต่มาเพราะอยากให้ BKL ประสบความสำเร็จ แถมเตือนยมอีกว่าอยู่เฉย ๆ แต่อย่าเป็นภัยให้กับสังคมและเพื่อนก็พอ |
| 20 | 24 กรกฎาคม 2564 | องครักษ์พิทักษ์คิตตี้ | แอนนา ชวนชื่น (ลุงเล็ก) | มีผู้ชายคนหนึ่งมาขู่พี่หมอนว่าระวังตัวไว้ให้ดี พี่หมอนกลัวมากเลยบอกพวกเป็นต่อว่ามีคนจะมาขู่ทำร้ายพี่หมอน พี่ยมเลยอาสาเป็นบอดี้การ์ดมาคุ้มครองดูแลพี่หมอนเพื่อไม่ให้ใครคนไหนเข้ามาทำร้ายพี่หมอนได้ พร้อมตรวจสอบในความปลอดภัยของพี่หมอนตลอดเวลา | ลุงเล็กได้พาสาวสวยที่ชื่อตุ๊กติ๊กมาแนะนำให้พวกพอใจรู้จักว่าเป็นแฟนใหม่ของตน แต่เมื่อเจ๊มิ้นท์มาเจอน้องตุ๊กติ๊กที่กำลังนั่งเล่นโทรศัพท์อยู่เลยรู้สึกคุ้นหน้าคุ้นตามากว่าเคยเจอน้องตุ๊กติ๊กที่ไหนมาก่อน เลยรู้มาว่าน้องตุ๊กติ๊กเป็นมิจฉาชีพและเคยหลอกเจ้าของโรงน้ำแข็งมาแล้ว | เจ๊มิ้นท์เข้ามาเตือนลุงเล็กว่าน้องตุ๊กติ๊กเป็นมิจฉาชีพ ที่เข้าหาลุงเล็กเพราะอยากจะปอกลอกลุงเล็กจนหมดตัว แต่ลุงเล็กไม่ยอมเชื่อ พี่กอล์ฟเลยอาสากระชากหน้ากากน้องตุ๊กติ๊กให้โดยการปลอมตัวเป็นเสี่ย ลุงเล็กเลยเสียใจมากที่ถูกหลอก แต่ก็โล่งใจเพราะตนยังไม่ได้ให้เงินแม้แต่บาทเดียว :: เป็นต่อจับได้ว่าทั้งหมดเป็นแผนพี่ยม เลยวางแผนตลบหลังกับพี่หมอนเพื่อให้โจรเข้ามากระทืบพี่ยม ภายหลังพี่ยมสารภาพว่าคนที่ไปขู่ นั้นพี่ยมจ้างไปเอง เพราะอยากหาเงินซื้อรถของเล่นให้น้องขุน แต่ลึก ๆ ก็อยากให้พี่หมอนสบายใจ เพราะตนก็รักใครได้ไม่มากเท่าพี่หมอนอีกแล้ว พี่หมอนได้ยินเช่นนั้นเลยสารภาพว่าคนที่กระทืบนั้นก็ถูกจ้างมา แต่เพื่อเป็นการไถ่โทษ พี่หมอนจะออกเงินสำหรับซื้อของเล่นให้น้องขุนแทน |
| 21 | 31 กรกฎาคม 2564 | โคถึกที่คึกพิโรธ | วรัทยา ว่องชยาภรณ์ (อุ้ม) | เป็นต่อชวนทุกคนไปทำบุญร่วมกัน แต่เป็นต่อลืมเอกสารที่จะติดไปด้วย เลยขอกลับขึ้นไปเอาเอกสารข้างบนก่อน ระหว่างทางเป็นต่อเกือบชนอุ้มที่กำลังมองหายามอยู่ เป็นต่อเลยเข้าไปพูดคุยด้วยและอาสาจะไปช่วยยกของขึ้นคอนโด อุ้มเลยเอาน้ำส้มและเค้กมาให้เป็นการตอบแทน | มิ้นท์ชวนพอใจ ทิพย์ และกอล์ฟร่วมทำพิธีเสกเงินด้วยกัน หลังจากที่ตนได้ทำพิธีแล้วพบว่าเงินที่นำไปเสกเพิ่มขึ้นสามเท่า พอใจและกอล์ฟเลยเอาเงินมาร่วมทำพิธี แต่ทิพย์ไม่เห็นด้วยเลยนั่งดูอยู่ห่าง ๆ | ระหว่างทำพิธี อาจารย์หมอให้ทุกคนหลับตา แต่ทิพย์แอบลืมตาขึ้นมาแล้วเห็นว่าอาจารย์หมอเอาซองเงินสลับกันกับของที่ตัวเองเตรียมมา พอพิธีจบทิพย์เลยให้จวบล็อกตัวแล้วเรียกตำรวจ มิ้นท์กับกอล์ฟไม่เชื่อเลยเปิดห่อผ้าออกแล้วพบว่าเงินกลายเป็นเศษกระดาษ จวบเลยค้นกระเป๋าและพบเงินที่เอาไปทั้งหมด มิ้นท์เลยสั่งให้จวบพาอาจารย์หมอส่งตำรวจ :: เป็นต่อเริ่มมีอาการผิดปกติ และวิ่งไล่ปล้ำอุ้มกับวอก วอกเลยชกเป็นต่อให้สลบ อุ้มเลยบอกวอกว่าเป็นต่อต้องจ่ายค่าเสียหาย ไม่เช่นนั้นจะเอาตำรวจมาจับกุม วอกเลยบอกว่าจะออกไปกดเงินให้และให้อู๊ดคอยเฝ้าเป็นต่อไว้ แต่พอกลับขึ้นมาเป็นต่อเริ่มฟื้นจากอาการเมายา วอกเลยถามว่าเป็นต่อเป็นอะไร เป็นต่อเลยบอกว่าตนโดนวางยาแน่ ๆ และจะเอาน้ำส้มไปส่งให้ตำรวจส่งพิสูจน์ อุ้มเลยสารภาพความจริงและขอไม่ให้เป็นต่อจับส่งตำรวจ |